GiliGold/VAD_KnessetCorpus huggingface dataset:
אלי אלאלוף: קח 9 שעות ותעשה מה שאתה רוצה.
חיים כץ: זאת אופציה אחת.
חיים כץ: שירותים בחוץ.
אלי אלאלוף: יש אופציה שנייה, 5 שעות בבית או במה שאתה רוצה.
<אלון מסר: או בכסף או בשירותים.
<שמרית שקד: זה יותר מדויק לומר 6 יחידות בכסף.
<קריאה: זה 5 בכסף אם מורידים 20 אחוזים.
<קריאה: 5 בעין או 6 בכסף.
אלי אלאלוף: לא מורידים בכסף.
אלי אלאלוף: אנחנו אמרנו שלא מורידים בכסף את ה-20 אחוזים בתך ה-5 שעות.
אלי אלאלוף: לא נוגעים בזה.
חיים כץ: תחזור על זה.
חיים כץ: אופציה ראשונה, 9 שעות שירותים.
אלי אלאלוף: אני אסביר כי אני רוצה גם להיות משוכנע שהבנתי.
אלי אלאלוף: יש אופציה אחת, 1,200 ומשהו שקלים בכסף.
אלי אלאלוף: שנית, יש 5 שעות - - -
חיים כץ: 9 שעות.
חיים כץ: זה ה-1,200.
אלי אלאלוף: תן לי להסביר בסדר שלי כי זה נובע מתוצאה של עשרות שעות דיון.
אלי אלאלוף: 5 שעות שירות בבית או בחוץ או בחלקו אפשר להמיר לכסף.
חיים כץ: מה זה בחלקו להמיר לכסף?
<אלון מסר: שאפשר לקחת 3 שעות שירות בבית או במרכז ואת השאר לקחת בכסף, את היתרה.
חיים כץ: מה-5 שעות?
<אלון מסר: מה-5.
<אלון מסר: מי שרוצה לקחת 3, מי שרוצה לקחת 2, מי שרוצה לקחת 4, ואת היתרה הוא יכול לקבל בכסף.
חיים כץ: למה נתנו לכם 4 שעות?
חיים כץ: היו לנו 9.75 במצב הזה.
חיים כץ: במצב רגיל היו לנו 9.75.
<קריאה: לפני שינוי החוק.
חיים כץ: במצב הישן היה 9.75.
חיים כץ: באנו ואמרנו שיש לנו 9 שעות שירות בסקשן א' או חלופה של 1,205 שקלים.
חיים כץ: אני באתי ואמרתי לכם שאני מתוך ה-9 שעות רוצה 5 שעות בבית.
חיים כץ: אמרתי לך.
חיים כץ: אמרת לי לא.
חיים כץ: אמרתי 5 שעות בבית ו-4 שעות שירותים.
חיים כץ: 4 שעות זה לקנות חיתולים, זה ללכת פעמיים למועדון.
חיים כץ: אלה אנשים שצריכים את מועדון היום.
אלי אלאלוף: זאת לא ההצעה שעלתה לסדר היום.
חיים כץ: זאת ההצעה.
חיים כץ: אתה לקחת 4 יחידות.
<אלון מסר: לא לקחתי 4 יחידות.
חיים כץ: תקשיב, ירדת מ-9 שעות שהיו לי ל-5 שעות.
חיים כץ: ירדת מ-1,205 שקלים.
חיים כץ: תפעיל מחשבון ובוא נראה.
<אלון מסר: לא ירדנו.
<אלון מסר: השר, אני אסביר שוב.
<אלון מסר: יש שירותים שלא ניתן להמיר אותם.
<אלון מסר: מי שלוקח חלופה - - -
חיים כץ: היה 9 ו-1,205 שקלים.
חיים כץ: עכשיו יש 5.
<אלון מסר: יש עוד אפשרות.
<אלון מסר: היושב ראש ניסה להסביר.
<אלון מסר: יש שלוש אפשרויות.
<אלון מסר: שתי האפשרויות שאתן הגענו לוועדה, נשארו.
<אלון מסר: הן אומרות מצד אחד רק כסף, וזה 1,250, סדר גודל, והאפשרות השנייה היא 9 שעות רק שירותים מחוץ לבית שאותן לא ניתן להמיר.
<אלון מסר: אלה שתי החלופות אתן הגענו לדיון ושתיהן נשארות.
<אלון מסר: לא פוסלים אותן.
<אלון מסר: ההצעה השלישית היא חלופה שאומרת שאפשר לקחת, אם לא רוצים לא את זה ולא את זה, 5 שעות שיכולות להיות בבית והן יכולות גם להיות חלקן בבית וחלקן בכסף וחלקן בבית וחלקן בשירותים.
לאה פדידה: אנחנו רצינו 5 שעות ועוד שעתיים בכסף.
<אלון מסר: סך הכול 5 שעות.
חיים כץ: לכן בחוץ דיברנו על 4.
<אלון מסר: זאת ההצעה השלישית שאומרת 5 שעות בעין כולל שירות בבית שאפשר להמיר אותן בכל מה שהקשיש רוצה.
חיים כץ: כשנדב דיבר, הוא דיבר על חמש שעות בבית וארבע שעות שירותים.
חיים כץ: אני אסתייג על זה כי זה מה שישב ולא רציתי את זה אצלך בדיון אבל הגעת כאן לוועדה והרעת את המצב.
<אלון מסר: רק שיפרנו.
אלי אלאלוף: אני יושב ראש הוועדה ובינתיים אני מנהל את הדיון.
אלי אלאלוף: אדוני השר, אתה רוצה למסור לנו משהו?
חיים כץ: אני רוצה להסתייג מהסעיף הזה.
חיים כץ: להעלות הסתייגות למליאה.
אלי אלאלוף: מותר לשר להסתייג בדיון בוועדה?
אלי אלאלוף: אנחנו חייבים להצביע על ההסתייגות בוועדה?
<שמרית שקד: בוודאי.
<שמרית שקד: אם היא מתקבלת, היא נכנסת לחוק.
<שמרית שקד: אם היא נדחית, היא עולה למליאה.
חיים כץ: בכל מקרה היא עולה למליאה.
חיים כץ: אם היא נדחית, היא עולה למליאה – בסדר.
חיים כץ: שתעלה למליאה.
מוסי רז: אם היא נדחית, היא עולה למליאה כהסתייגות שלי כי לשר אסור.
חיים כץ: מותר.
<שמרית שקד: ברור שמותר לו.
חיים כץ: כי זה נכון לעשות.
חיים כץ: לא יכול להיות שבא האוצר ולוקח כאן 4 שעות.
<אלון מסר: לא לקחנו.
חיים כץ: 4 שעות שהיו לנו.
<אלון מסר: אף אחד לא לוקח.
חיים כץ: אתה לוקח.
חיים כץ: היה 9 ואתה נותן 5.
<אלון מסר: אתם רוצים לקחת עוד הפסקה ולנסות לסדר את זה?
חיים כץ: זה לא נכון לעשות את זה.
לאה פדידה: 5 שעות וכסף.
חיים כץ: כשאמרת לי 5 שעות, אמרתי לך לא כי זה לא כלכלי.
אלי אלאלוף: חברים, אני רוצה לומר לכם.
אלי אלאלוף: אמרנו מה שאמרנו על השר ואני עומד על כל מה שאמרתי.
אלי אלאלוף: הצעת החוק הזאת באה בהסכמת האוצר, באישור הממשלה כולל אישור של שר העבודה והרווחה.
אלי אלאלוף: עשינו הרבה מאוד שינויים והשינויים האלה מתואמים עם האוצר עד הדקה ה-90.
חיים כץ: כן, אבל לא מתואמים אתי.
חיים כץ: זאת הרעה דרמטית.
חיים כץ: האוצר רוצה להרוויח כסף.
חיים כץ: זאת הרעה דרמטית במצב.
חיים כץ: דרמטית.
אלי אלאלוף: אני רוצה לומר לכם בצורה חד משמעית.
אלי אלאלוף: אני מודיע, התערבות של שר האוצר הורסת את התוספת לחוק הסיעוד והנושא הזה לא יעלה לדיון.
אלי אלאלוף: אני לא אעלה אותו לדיון בשום פנים ואופן לפי הצעת שר הרווחה.
אלי אלאלוף: ההצעה שלו, אם היא לא תוסר, לא תהיה הצבעה על החוק וזה אומר שאין חוק.
אלי אלאלוף: זאת מהפכה של מיליארד ו-900 מיליון שקלים.
אלי אלאלוף: ההתערבות האחרונה של השר היא לא לטובת אנשי הסיעוד.
אלי אלאלוף: אדוני השר, אני מצטער להיות במצב כזה אתך.
חיים כץ: מותר לך להגיד מה שאתה רוצה ואם אתה לא רוצה להעלות את החוק, אל תעלה את החוק.
אלי אלאלוף: אני מודיע לך שההסתייגות שלך לא במקום.
אלי אלאלוף: הניתוחים שלך הכלכליים לא נכונים.
אלי אלאלוף: הנתונים שקיבלנו מהאוצר, שכנעו אותנו ואנחנו היינו מוכנים להצבעה.
אלי אלאלוף: אם יש קונסטלציה שמאפשרת לחלק מהאנשים כאן להצביע נגד ההצעה ולאשר את ההצעה שלך, אני לא מעלה את הצעת החוק.
חיים כץ: אל תעלה.
אלי אלאלוף: אני עושה הפסקה של רבע שעה להתייעצות ותחליטו.
אלי אלאלוף: היום ה-6 במרץ 2018, י"ט באדר התשע"ח, השעה 12:51 ואני פותח את ישיבת ועדת העבודה, הרווחה והבריאות.
אלי אלאלוף: אנחנו מדברים על נושא השיבוב, דיון מחדש לפי סעיף 115 לתקנון הכנסת.
אלי אלאלוף: אנחנו מצביעים על רביזיה.
אלי אלאלוף: מי בעד אישור הרביזיה?
אלי אלאלוף: הרביזיה אושרה פה אחד.
אלי אלאלוף: הדיון נפתח מחדש.
<יעל סלנט: אני אציג את השינויים המרכזיים שעשינו בנוסח לעומת הנוסח הקודם.
<יעל סלנט: אני מפנה אתכם לעמוד 2, לפסקה (4).
<יעל סלנט: בנוסח הקודם של פסקה (4) נאמר ששר האוצר, באישור הוועדה ולאחר שמיעת טענות הצדדים.
<יעל סלנט: קיבלנו הערה ממשרד האוצר שהשמיעה לא חייבת להיות בעל פה אלא יכול להיות שתהיה או בעל פה או בכתב ולכן דייקנו את הנוסח וכתבנו שלאחר שנתן למבטחים הזדמנות לטעון את טענותיהם, משרד האוצר יוכל להחליט אם השימוע יהיה בכתב או בעל פה.
<יעל סלנט: הצגנו את השינוי הראשון.
<יעל סלנט: אמרנו הבהרה שההזדמנות לטעון את הטענות יכולה להיות בעל פה או בכתב.
<יעל סלנט: יש כאן הערה של רשות שוק ההון.
<ודיע עואד: רשות שוק ההון.
<ודיע עואד: אנחנו חושבים, בגלל מורכבות הנושא, שצריך לתת חברות אפשרות גם להשמיע את הטענות בעל פה.
<ודיע עואד: זה בהמשך למה שהיה בדיון.
<ודיע עואד: אנחנו חושבים שצריך לעשות להם גם שימוע בעל פה, אם הם רוצים בכך.
<ודיע עואד: לתת להם אפשרות גם בכתב וגם בעל פה.
אלי אלאלוף: זה ייכלל בחוק.
<טלי ארפי: הנוסח כפי שציינה היועצת המשפטית מאפשר או שימוע בעל פה או שימוע בכתב.
<טלי ארפי: בעשרות דברי חקיקה כתובה האפשרות הזאת.
<טלי ארפי: בסופו של דבר מי שעושה את השימוע, הוא צריך להחליט איך השימוע ייעשה, אם בכתב או בעל פה.
<טלי ארפי: שתי האפשרויות מוצגות כאן בחקיקה ואני לא חושבת שנכון לחייב את הגורמים המקצועיים בדרך בה ייערך השימוע.
אלי אלאלוף: אתה יכול לחזור ולומר מה אתה רוצה?
<ודיע עואד: אני אומר שצריך לתת להם אפשרות לעשות שימוע או בכתב או בעל פה, לפי הבחירה שלהם.
אלי אלאלוף: זה כתוב כאן?
<טלי ארפי: כתוב או שימוע בכתב או שימוע בעל פה.
קארין אלהרר: אם אתם מסכימים, מה הבעיה?
<יעל סלנט: הם לא מסכימים.
<יעל סלנט: משרד האוצר רוצה שתישמר האפשרות לעשות את השימוע בעל פה או בכתב.
<ודיע עואד: אני אומר לתת לחברות הביטוח אפשרות לתת גם וגם.
אלי אלאלוף: מה הבעיה שלך?
<טלי ארפי: אין לנו בעיה.
<טלי ארפי: אנחנו רק מציעים לאשר או את זה או את זה.
אלי אלאלוף: אנחנו בעד לעשות גם וגם.
אלי אלאלוף: גם בעמידה וגם בישיבה.
אלי אלאלוף: נציג חברות הביטוח.
<גיל סלומון: סמנכ"ל איגוד חברות הביטוח.
<גיל סלומון: העמדה שמציג כאן האוצר היא שינוי כללי המשחק במה שמקובל עד היום בשימועים לחברות ביטוח.
<גיל סלומון: היה מקובל והיה תמיד נוהל כזה שאנחנו באים ומשמיעים בעל פה, גם בעל פה וגם בכתב.
<גיל סלומון: שולחים את העמדה ומגיעים לשימוע.
<גיל סלומון: לא ברור לי למה שונו כללי המשחק.
<גיל סלומון: אין סיבה לעשות את זה.
אלי אלאלוף: מה ביקש נציג רשות שוק ההון?
אלי אלאלוף: הוא מבקש לאפשר גם בעל פה וגם בכתב.
אלי אלאלוף: יש לך התנגדות?
<טלי ארפי: אנחנו עדיין מבקשים שהנוסח יהיה או בעל פה או בכתב.
<טלי ארפי: בסוף הגורם המקצועי הוא זה שעושה את השימוע.
אלי אלאלוף: במה זה שונה ממה שאני אומר?
<טלי ארפי: הוא רוצה לחייב אותנו גם בעל פה וגם בכתב.
<טלי ארפי: בכל מקום, יש עשרות חוקים שמאפשרים לגורם שעורך את השימוע להחליט איך השימוע יערך.
<גיל סלומון: מה שאומרת נציגת האוצר, לפי מה שאני מבין, שזה יהיה או או לפי שיקול דעתם.
<טלי ארפי: של מי שעורך את השימוע.
<קריאה: זה יכול להיות גם וגם אבל לפי שיקול דעת מי שעורך את השימוע.
אלי אלאלוף: אתה מסכים להצעה של הסמנכ"ל?
<ודיע עואד: כן.
<ודיע עואד: תן אפשרות לפי בחירה של החברות להעלות את הטענות שלהן או בכתב או בעל פה או גם וגם.
<טלי ארפי: אבל מי שעושה את השימוע, הוא זה שמחליט.
אלי אלאלוף: עם כל הכבוד, אין לכם מעמד כאן.
אלי אלאלוף: שוק ההון יחליט עם חברות הביטוח.
<יעל סלנט: אבל צריך לומר בחקיקה.
<טלי ארפי: מי שעורך את השימוע זה משרד האוצר ועם כל הכבוד לרשות שוק ההון שגם כפופה לשר האוצר, בל נשכח זאת, בסופו של דבר מי שעורך את השימוע זאת לא רשות שוק ההון אלא אלה הגורמים המקצועיים.
<טלי ארפי: אנחנו לא משנים את כללי המשחק.
<טלי ארפי: תסתכל בעשרות חוקים, מאפשרים לגורם שעורך את השימוע לעשות זאת או בכתב או בעל פה.
אלי אלאלוף: ברשותך, לא הבנתי אותך.
אלי אלאלוף: מה המעמד של משרד האוצר בדיון הזה?
<טלי ארפי: מי שעורך את השימוע, זה משרד האוצר.
<טלי ארפי: באמצעות אגף התקציבים ואגף החשב הכללי.
<טלי ארפי: הם אלה שעורכים את השימוע.
אלי אלאלוף: ומה אתם רוצים?
<טלי ארפי: אנחנו ביקשנו שתינתן לנו, מי שעושה את השימוע, להחליט איך הוא ייעשה, או בעל פה או בכתב.
<טלי ארפי: זה שיקול דעת של הגורם שעורך את השימוע.
<טלי ארפי: חברות הביטוח מבקשות לחייב את מי שעורך את השימוע, איך הוא יעשה את השימוע.
<טלי ארפי: בסוף השימוע צריך להיעשות בנפש חפצה וכך אנחנו מתכוונים לעשות.
<טלי ארפי: אין כאן שום ניסיון לחמוק מהרצון לאפשר לחברות הביטוח לטעון את הטענות שלהן אבל כמו שבכל חקיקה אחרת כתוב באופן מפורש שמי שעורך את השימוע הוא זה שמחליט איך יערך השימוע, אנחנו מבקשים לעשות את אותו הסדר גם כאן.
אלי אלאלוף: יש לך התנגדות להגדרה?
<ודיע עואד: אני אומר שבגלל מורכבות הנושא, יכול להיות שחברות הביטוח בנוסף לשמיעת הדברים שהם בכתב - - -
<קריאה: דואגים לחברות הביטוח.
<קריאה: לא למוסד לביטוח לאומי.
קארין אלהרר: נציג רשות שוק ההון, אני רוצה לשאול.
קארין אלהרר: יעל, אולי תעני לי גם את.
קארין אלהרר: כאשר אתם מדברים על הזכות לשימוע, אתם מדברים רק על חברות הביטוח?
<יעל אגמון: משרד האוצר, רשות שוק ההון, נפגשו כבר עם חברות הביטוח פעם אחת.
<גיל סלומון: מתי?
<גיל סלומון: מתי נפגשתם?
<גיל סלומון: אחרי שהיה הדיון?
<גיל סלומון: על הוויכוח הזה?
<גיל סלומון: היה שימוע על חוק בלי המספרים.
קארין אלהרר: למה אתה לא נותן לה להשלים את הדברים?
<יעל אגמון: היו שתי פגישות.
<יעל אגמון: אחת של נציגי האוצר עם נציגי חברות הביטוח והשנייה של האקטואר שמייצג את חברות הביטוח - - -
<גיל סלומון: איפה ומתי הייתה הפגישה?
<יעל אגמון: עם גל הרשקוביץ שהוא היועץ שלנו וערך לנו את הדוח.
<יעל אגמון: מה שהוועדה ביקשה בחוק זה להכניס עוד שימוע.
<יעל אגמון: אנחנו מוכנים.
<יעל אגמון: כל מה שאנחנו אומרים זה שתאפשרו לנו את האופציה לעשות אתו בכתב או בעל פה.
<יעל אגמון: תאפשרו לנו את כל האופציות.
<יעל אגמון: מאחר ויש עבודה מקצועית עם המספרים שלנו והמספרים של האקטואר, לא בטוח שתצטרך להיות עוד ישיבה פרונטלית.
<יעל אגמון: יכול להיות שאפשר לסגור את זה בכתב.
<יעל אגמון: לכן כל מה שאנחנו אומרים זה שתשאירו בחוק את שתי האופציות.
<יעל אגמון: בכל מקרה אנחנו כל הזמן בשיח גם עם רשות שוק ההון וגם עם חברות הביטוח לגבי הסכום.
<יעל אגמון: הגורמים המקצועיים יושבים כל הזמן ומדברים.
אלי אלאלוף: כדי לחזור לדיון, אני רוצה לשאול.
אלי אלאלוף: אתם רוצים או דיון בעל פה או בכתב.
אלי אלאלוף: ובחירה של האוצר.
קארין אלהרר: אני לא מבינה מה ההבדל.
אלי אלאלוף: זה לא פחות חשוב מהדיונים האחרים.
אלי אלאלוף: זאת הכנסת כסף לא קטנה למדינה ולשר הזה יש זכויות.
אלי אלאלוף: מכניסים לו הרבה כסף שאחרים לא הכניסו.
חיים כץ: אני מקבל את מה שאתה אומר באהבה כי אני יודע שנפשך טהורה למען עזרה לזולת.
חיים כץ: לפעמים אנחנו חלוקים אבל זה בסדר.
חיים כץ: זה מתוך אהבה.
אלי אלאלוף: לגבי השיבוב, אני בטוח ששנינו אוהבים.
אלי אלאלוף: יש לכם את האפשרות או בשימוע או בכתב.
אלי אלאלוף: אני בטוחו שבמידה שתהיה מחלוקת, יהיו שיחות ביניכם.
אלי אלאלוף: אני חושב שלאור המורכבות של הנושא, ואני מכיר את הנושא מהבית, בלי אינטרס אישי חס וחלילה, אני יודע שתגיעו למצב שתצטרכו לדווח גם על שיטה, או בעל פה או בכתב.
אלי אלאלוף: לכן משאירים בנוסח הזה את שתי האופציות.
<יעל סלנט: אנחנו נשארים עם הנוסח של לאחר שמיעת הטענות, שזה גם בכתב וגם בעל פה.
<גיל סלומון: יש כאן אי הבנה ואני רוצה לדעת שאני מבין נכון.
קארין אלהרר: למה זה משנה לך?
<גיל סלומון: כי לפי הנוסח שהם מבקשים, האוצר הוא זה שקובע אם זה יהיה בכתב או בעל פה.
קארין אלהרר: אבל הטענות הן אותן טענות.
קארין אלהרר: למה זה משנה אם זה בכתב או בעל פה?
<גיל סלומון: כי יש הבדל.
<גיל סלומון: מדובר כאן על מאות מיליונים.
<גיל סלומון: יש הבדל בזה שאני שולח מכתב ואומרים לי תודה, קיבלנו, וקיבלו החלטה, לבין העובדה כמו שמקובל עד היום בכל החוזרים שיוצאים מהרשות, שיש לנו את הזכות לשבת אתם, גם לשלוח בכתב וגם לשבת בעל פה.
<גיל סלומון: אני לא מבין למה למנוע מאתנו את זה.
קארין אלהרר: מתי נתתם זכות שימוע כזאת לאזרחים?
אלי אלאלוף: תקראו את הנוסח הסופי.
אלי אלאלוף: אני מבקש לקרוא את הנוסח הסופי.
<גיל סלומון: עוד נקודה אחת.
<גיל סלומון: ברשותך אדוני היושב ראש.
<גיל סלומון: כל ההתנהלות, ואדוני ראה את זה בישיבה הקודמת, הייתה התנהלות קצת עקומה.
אלי אלאלוף: אבל ליבנו את העניין הזה.
אלי אלאלוף: המנכ"ל שלך אמר את זה והבנו והתקדמנו.
אלי אלאלוף: למרות זאת הצלחנו להתקדם בהבנה.
אלי אלאלוף: אני מציע, ברשותך, שהסיכום הוא זה אותו אנחנו הולכים לקרוא.
<יעל סלנט: "שר האוצר, באישור ועדת העבודה והרווחה, לאחר שנתן למבטחים הזדמנות לטעון את טענותיהם, יקבע בתקנות את כל אלה".
<יעל סלנט: אמרנו מה הוא יקבע בתקנות.
<יעל סלנט: ההזדמנות לטעון את הטענות היא יכולה להיעשות בכתב ויכולה להיעשות בעל פה.
<יעל סלנט: זאת ההחלטה של חברי הוועדה.
אלי אלאלוף: זו ההחלטה שלנו.
<יעל סלנט: דרך אגב, כל התקנות הן באישור ועדת הוועדה וגם כאן אחרי כן יהיה דיון ציבורי.
<יעל סלנט: יש לנו את פסקה (ב) בעמוד 3: היה אופן עדכונו של הסכום הכולל.
<יעל סלנט: נכתב כאן "לרבות בשל שינויים שיחולו מעת לעת בשיעורי הגמלאות לפי חוק זה".
<יעל סלנט: אנחנו הורדנו את שתי השורות האלה, את ה-"לרבות בשל שינויים שיחולו מעת לעת בשיעורי הגמלאות לפי חוק זה" מכיוון שזה ממילא אחד הפרמטרים שר האוצר צריך לשקול בבואו לקבוע את התקנות על פי פסקה (ה) של סעיף קטן (5).
<יעל סלנט: בסעיף 5(ה) נאמר ששר האוצר צריך לקבוע את התקנות בין היתר בהתחשב בשיעורי הגמלאות שנקבעו לפי חוק זה כפי ששונו מעת לעת ולכן בוודאי שגם לגבי העדכון הוא צריך לשקול את השינויים שחלו בשיעורי הגמלאות.
<יעל סלנט: זאת איזושהי הבהרה שהיא יותר נוסחית.
<יעל סלנט: אני עוברת לעמוד 4.
<יעל סלנט: אנחנו בפסקה (ו).
<יעל סלנט: אנחנו מדברים כאן על התקופה של 2014 עד 2018, הסמכות של השר לקבוע איזשהו סכום כולל לעניין הזה.
<יעל סלנט: בפסקה (2) הבהרנו ששר האוצר יכול גם לקבוע את אופן העברת הכסף למוסד והוא גם רשאי לקבוע הוראות מיוחדות לעניין אופן ההעברה שיחולו על הקרן לפיצוי נפגעי תאונות דרכים.
<יעל סלנט: זה היה חסר בנוסח הקודם והיה צריך להבהיר שגם לגבי הסכום מ-2014 עד 2018, תהיה לו את הסמכות לקבוע גם את ההוראות האלה שציינתי עכשיו, אופן העברה ואופן העברה לגבי קרנית.
<יעל סלנט: ההערה הבאה היא בעמוד 5 סעיף קטן (ד).
<יעל סלנט: אחד הפרמטרים ששר האוצר צריך להתחשב בהם בקביעת התקנות הוא דמי הביטוח.
<יעל סלנט: תוך כדי הניסוח הבנו שיש שני רכיבים שיש לגביהם סימן שאלה אם הם צריכים להיכנס בתוך דמי הביטוח או לא צריכים להיכנס לתוך דמי הביטוח.
<יעל סלנט: לכן אנחנו משאירים את זה כסמכות של שר האוצר לקבוע שהרכיב של קרנית והרכיב של עלות אספקת השירותים לא יהיו חלק מדמי הביטוח.
<יעל סלנט: הוא יכול להחליט שרכיב אחד מהם לא ייכלל בתוך דמי הביטוח או ששני הרכיבים לא יהיו בתוך דמי הביטוח וההבהרה הזאת היא כאן בנוסח.
<יעל סלנט: אנחנו גם כותבים: "אולם רשאי שר האוצר לקבוע כי לעניין דמי הביטוח כאמור לא יובאו בחשבון התוספת למימון הקרן לפיצוי נפגעי תאונות דרכים לפי סעיף 15 לחוק הפיצויים או עלות אספקת השירותים שנקבעה לפי סעיף 12ה לאותו חוק".
<יעל סלנט: כל יתר השינויים כאן הם שינויי נוסח.
<גיל סלומון: שיניתם גם את אישור הוועדה, של פרק הזמן.
<יעל סלנט: אתה צודק לחלוטין.
<יעל סלנט: תודה.
<יעל סלנט: בדיון הקודם יושב ראש הוועדה ביקש להכניס מגבלה שהוועדה תדון בתקנות בתוך שבעה ימים מיום שהתקנות יגיעו לוועדה.
אלי אלאלוף: הוועדה מתחייבת לכך.
<יעל סלנט: הוועדה מתחייבת.
<יעל סלנט: הדבר הזה הוא לא מקובל בחקיקה.
<יעל סלנט: לא נהוג לכתוב אותו בחקיקה.
<יעל סלנט: הוועדה בוודאי, כפי שנאמר כאן על ידי יושב ראש הוועדה, מחויבת בתקנות האלה ותבחן אותן בזמן אמת כשהן יגיעו אליה.
<יעל סלנט: לכן אנחנו מבקשים להוריד את המגבלה הזאת של פרק הזמן בו הוועדה תדון.
אלי אלאלוף: אנחנו מצביעים על הנוסח שמונח על שולחן הוועדה, כולל התיקונים שהוצגו עכשיו על ידי היועצת המשפטית.
מיכל בירן: יש לי שאלה.
מיכל בירן: האם בתוך הדיון, את מה שהעלינו כולנו אז כאיזשהו חשש שזה יהיה תירוץ להעלאת תעריפים, האם מצאנו דרך להתייחס לזה?
<יעל סלנט: בהחלט.
<יעל סלנט: בדיון הקודם סיכמנו שלא ניתן להתנות שדמי הביטוח לא יעלו כי יכול להיות שהם יעלו, אבל כן בהחלט לקחנו בחשבון את הפרמטר הזה בעמוד 5 כאחד השיקולים ששר האוצר צריך לשקול בבואו לקבוע את התקנות.
<יעל סלנט: אמרנו שהוא צריך לשקל את ההשפעה הצפויה של הסכום הקובע על דמי ביטוח חובה כאמור בפסקת משנה (1) שייגבו ממבטחים משנת 2018 ואילך.
<יעל סלנט: כלומר, הוא צריך לקחת בחשבון את ההשפעה של הסכום הזה שחברות הביטוח צריכות להעביר למוסד לביטוח לאומי כשהוא קובע את הסכום הקובע.
<יעל סלנט: הוא צריך לקחת בחשבון אם זה יביא להעלאה של הפרמיה, זה יביא לירידה של הפרמיה.
<יעל סלנט: צריך לקחת את זה בחשבון.
<יעל אגמון: תיקון קטן.
<יעל אגמון: דמי הביטוח בשנת 2019 ואילך.
<יעל אגמון: דמי הביטוח לשנת 2018 כבר נגבו.
<יעל סלנט: אם כך, צריך לתקן גם את פסקה (ד).
<יעל אגמון: גם את פסקה (ד).
<יעל אגמון: דמי הביטוח לשנת 2018 כבר נגבו ולכן אנחנו מדברים על שינויים בשנת 2019.
<יעל סלנט: אתם הסברתם לי שהנתונים מפורסמים רק שנה אחרי ולכן הנתונים של 2018 עוד לא פורסמו.
<יעל אגמון: כשאת אומרת ששר האוצר צריך לשקול את העלייה בדמי הביטוח, הוא צריך לשקול את זה בשנה שעוד לא פורסמו עבורה דמי ביטוח.
<יעל סלנט: בפסקה (ד) נאמר שנת 2010 עד שנת 2018 ובפסקה (2) נאמר משנת 2019 ואילך.
מיכל בירן: יכול להיות שזה עונה אבל אני מנסה לדמיין טכנית איך זה יקרה.
מיכל בירן: נגיד יהיה חשש שלמרות שבעצם זה נכנס באותם סכומים שהם היו אמורים לשמור בצד ולא עולה עליהם, אבל בכל זאת הם מעלים את הפרמיה כתירוץ.
מיכל בירן: איך שר האוצר - - -
אלי אלאלוף: זה לא שר האוצר.
אלי אלאלוף: זאת רשות שוק ההון.
<יעל אגמון: פרמיית ביטוח רכב חובה מפוקחת.
<יעל אגמון: יש מחיר מקסימום של אגף שוק ההון.
מיכל בירן: ידוע ודיברנו על זה אבל השאלה היא האם הסעיף הזה, איפה זה בא בממשק?
מיכל בירן: האם במקום שבו ירגישו שאין הצדקה להעלאה?
אלי אלאלוף: כפי שהבנתי את ההערה שלך ובאמת לקחנו אותה בחשבון וברצינות כחלק מהשיקולים שנשארים ברשות שוק ההון שהם חייבים להמשיך לפקח ותחת הפיקוח של שר האוצר.
אלי אלאלוף: אני חושב שיש כאן תשובה הולמת.
אלי אלאלוף: אדון סלומון רוצה לומר משהו?
<גיל סלומון: אנחנו תחת ההשפעה של הסעיף ההוא.
<יעל אגמון: הערה אחת טכנית.
<יעל אגמון: יעל, בסעיף (ד)(1) צריך להיות 2010 עד 2017 כי יש פוליסות שנמכרו במהלך השנה.
<יעל אגמון: לעומת זאת, כאשר שר האוצר שוקל העלאת דמי ביטוח, הוא שוקל אותה רק קדימה ולכן זה 2019.
<יעל אגמון: אין לך שנה רווח.
<יעל סלנט: אני לא מבינה למה אין שנה רווח.
<יעל אגמון: בסעיף (ד)(1) את מדברת על מה דמי הביטוח שנגבו בשנים האלה.
<יעל אגמון: יהיו פוליסות שייגבו גם בנובמבר 2018 ואני לא יכולה לקחת אותם בחשבון כשאני מתקנת את התקנות, אם אני מתקנת את התקנות מחר.
<יעל אגמון: לעומת זאת, כאשר שר האוצר יבוא לעדכן את המחיר, הוא יעדכן אותו עבור פוליסות שיימכרו ב-2019.
<יעל אגמון: אלה שתי סוגיות נפרדות.
<יעל אגמון: עדכון המחיר, ככל שיהיה, יהיה ל-2019 ובסעיף (ד)(1) את מדברת על בחינה ודמי הביטוח שנגבו ואז אני צריכה שנה מלאה ושנה מלאה אחרונה שיש לי היא 2017.
<יעל סלנט: על הסעיפים הרלוונטיים שנוגעים לשיבוב.
<יעל סלנט: הנוסח שמונח לכם על השולחן לרבות התיקונים שהצגנו בדיון הזה.
<יעל סלנט: אנחנו מצביעים על כל הצעת החוק שמונחת כאן על השולחן.
אלי אלאלוף: במסגרת חוק ההסדרים.
אלי אלאלוף: מי בעד אישור פרק ה' – ביטוח לאומי: סעיפים 16(6), 18(ג) ו-(ד) – שיבוב?
אלי אלאלוף: בעד – פה אחד פרק ה' – ביטוח לאומי: סעיפים 16(6), 18(ג) ו-(ד), שיבוב נתקבלה.
אלי אלאלוף: אני חייב לומר לכם שהצעת החוק מאפשרת החזר לקופת המדינה של מאות מיליוני שקלים שהיו בחברות הביטוח, לא באשמתן אלא גם באשמת המערכת הממשלתית שלא תפקדה בנושא הזה.
אלי אלאלוף: מתחילים ישיבה יותר רגועה ולא פחות חשובה שגם היא עולה הרבה מאוד מיליוני שקלים ועל כך אני מודה ליוזם.
אלי אלאלוף: היום ה-6 במרץ 2018, י"ט באדר התשע"ח, השעה 12:48.
אלי אלאלוף: אנחנו מדברים על פרק ה' כולו, תוספת הוותק לקצבת זקנה, דיון מחדש לפי סעיף 115 לתקנון הכנסת.
אלי אלאלוף: אנחנו מבקשים לאשר את הרביזיה.
אלי אלאלוף: הרביזיה התקבלה פה אחד והדיון נפתח.
עודד פורר: הייתה גם רביזיה שלך.
אלי אלאלוף: ענייני קרדיט נשאיר לאחרים.
<יעל סלנט: תציג את הצעת החוק שלך.
עודד פורר: הצעת החוק שאני הגשתי כחלק מהמשא ומתן די זהה למה שמופיע בסוף בחוק ההסדרים, לקצר לשלוש שנים את ביטול תוספת הוותק שנפרסה בהתחלה על פני ארבע שנים, בהתאם להסכמות אליהן הגענו.
עודד פורר: הניסוח שלי מעט שונה מהניסוח של הממשלה, אבל אני מסכים להיצמד לנוסח הממשלתי מאחר והוא זהה במהות.
אלי אלאלוף: ברשותכם, אנחנו נצביע על המיזוג.
עודד פורר: אני מצביע במקום יוליה מלינובסקי.
דב חנין: אני מצביע במקום חבר הכנסת אזברגה.
<יעל סלנט: המיזוג לפי סעיף 85(ד) לתקנון הכנסת.
אלי אלאלוף: מי בעד למזג את הצעתו של חבר הכנסת עודד פורר עם ההצעה הממשלתית?
אלי אלאלוף: מיזוג שתי ההצעות אושר פה אחד.
אלי אלאלוף: הצעת החוק תעבור לאישור ועדת הכנסת.
אלי אלאלוף: אנחנו מצביעים על אישור הצעת החוק בנוסח שהוקרא בדיון הקודם.
אלי אלאלוף: אני רוצה לומר לכם שהתוספת התקציבית הזאת היא מאוד משמעותית והיא במאות מיליוני שקלים.
<קריאה: 660 מיליון שקלים.
אלי אלאלוף: שהולכים לקשישים ותראו איך זה עובר.
דב חנין: בהנחה שיהיה תקציב.
אלי אלאלוף: יהיה תקציב.
אלי אלאלוף: אשרי המאמין.
אלי אלאלוף: מי שלא מאמין, יש לו בעיה.
אלי אלאלוף: חברים, אנחנו חוזרים לדיון באווירה אחרת, עם חיוך, ואני באופן אישי רוצה לבקש שהשר יבין אותי על הכעס, אבל הוא כבר נתן לי הכשר רבני.
אלי אלאלוף: אני באמת שמח שאנחנו כנראה מגיעים לסיום חיובי עם פתרונות אמיתיים.
אלי אלאלוף: אדוני השר, אתה תפתח?
חיים כץ: קודם כל, אני מצטער על הסערה בה נכנסתי אבל אתם צריכים לבין שאנשים שנוגעים בציבור, כל אחד בדרכו שלו, משתדל להביא תוצאה מקסימלית.
חיים כץ: היה נראה לי באיזשהו מקום שלא מיצינו את מה שהיינו צריכים למצות למרות ההשקעה שאלי השקיע כאן ימים ולילות, ואני השקעתי ימים ולילות, והאוצר השקיע ימים ולילות - - -
איציק שמולי: גם חברי הכנסת השקיעו ימים ולילות.
חיים כץ: וחברי הכנסת השקיעו ימים ולילות אבל פחות, אבל הרבה פחות.
איציק שמולי: תמיד פחות.
חיים כץ: אתה לא מבין כמה פחות כי היו משאים ומתנים אבל בשבילך שמולי, מאחר ואתה צעיר, במשא ומתן כל אחד צריך למשוך את החבל לכיוון שלו כמה שיותר ואסור שהחבל ייקרע.
חיים כץ: כאן ראיתי שיש עוד מקום למשוך את החבל והוא לא הולך להיקרע.
קארין אלהרר: השר כץ, אתה יודע שאני מעריכה אותך אבל לבוא ולהגיד שעשיתם עבודה אבל פחות?
חיים כץ: פחות שעות.
חיים כץ: עשיתם עבודה יותר טובה.
חיים כץ: מאחר ואת יותר טובה ממני.
קארין אלהרר: השעה שלך בדולרים וכל שעה שאת משקיעה, אני צריך להשקיע 3.4 שקלים.
לאה פדידה: או 9.75 יחידות שירות.
חיים כץ: בכל אופן, אלי מנצח על התזמורת והתזמורת הזאת מנגנת יפה.
קארין אלהרר: הוא עושה את זה בכישרון רב.
חיים כץ: עשינו מהלך נוסף, היו התרגזויות קלות אבל בשורה התחתונה – ואני לא מדבר כאן פוליטיקה – יושבים כאן אנשים שבאים ונותנים לב ונשמה, כל אחד בדרכו שלו, וכל אחד בא בידיים נקיות ואף אחד כאן לא לוקח שקל הביתה.
חיים כץ: אם הרגזתי מישהו, אני מבקש סליחה אבל גם אני באתי בידיים נקיות.
חיים כץ: אני אומר את הדברים גם לצד הזה וגם צד הזה שעדיין כועס.
אלי אלאלוף: ברשותכם, אנחנו חוזרים רק לדיון על רמה א' שהשתנתה ונצביע אחר כך.
חיים כץ: מה שסוכם ברמה א' זה שיש כמה אופציות.
חיים כץ: יש אופציה אחת לקבל 9 שעות שירות בלי שעות בבית או לחילופין לפדות אותן ל-1,378 שקלים, 1,379 שקלים.
<שמרית שקד: 5.5 יחידות שירות מלאות ללא הפחתה של 20 אחוזים.
חיים כץ: אופציה שנייה היא לקחת 5.5 יחידות שירות בבית או חלקן.
חיים כץ: יבוא בן אדם ויאמר שיש לו 5.5 יחידות שירות - הסכום זהה ל-9 יחידות שירות בחוץ שאנחנו פודים בכסף – ולומר שמספיק לו בבית 4 שעות והוא רוצה לפדות שעה וחצי בכסף.
חיים כץ: יוכל לקחת בבית 4 שעות, שעה וחצי בכסף.
<שמרית שקד: את הכסף אנחנו לא מפחיתים - - -
חיים כץ: הכסף הוא בלי ההפחתה, של היום בן אדם שמקבל כסף.
<שמרית שקד: אם לוקחים שירות חלקי - - -
חיים כץ: אם לוקחים שירות חלקי - - -
<אלון מסר: לפי ההמרה שקבועה.
<שמרית שקד: ההמרה שקבועה היום, מפחיתים 20 אחוזים.
<קריאה: צריך להוסיף עליה.
חיים כץ: בלי ההפחתה של 20 אחוזים.
<קריאה: יש לי שתי הערות שלא דיברנו עליהן לנוסח של הוראות השעה.
אלי אלאלוף: בואו נסיים.
אלי אלאלוף: נאפשר לשר לסיים את דבריו.
חיים כץ: הייתה לנו אופציה שלישית.
<שמרית שקד: 5.5 יחידות שירות מלאות.
חיים כץ: או 9 שעות.
<שמרית שקד: שאתה יכול לקחת מהן 5 יחידות שירות, חלקן בכסף.
חיים כץ: זה אחד וחצי כפול 58.3 כפול 4.3.
חיים כץ: זה 376 שקלים.
חיים כץ: שעה וחצי היא 376 שקלים.
אלי אלאלוף: ברשותכם, כל מה שנאמר על ידי השר, אנחנו נגיד באמצעות היועצת המשפטית כדי שזה יחייב אותנו.
<שמרית שקד: 9 יחידות שירות שהן ממומשות רק לשירותי סיעוד האמורים בפרטים 2 עד 6.
<שמרית שקד: לא ניתן לעשות בהן שימוש אחר.
<שמרית שקד: נכון אדוני?
<שמרית שקד: זה אומר שטיפול אישי, גם מנוי חודשי, שירות השגחה, שירות כביסה.
חיים כץ: וננסה להרחיב את סל השירותים.
אלי אלאלוף: זה יהיה במכתב ההתחייבות שלכם.
חיים כץ: הם אומרים שכן.
<שמרית שקד: 5.5 יחידות שירות בכסף שאפשר לממש אותן בעין בכל דבר כולל בבית.
<שמרית שקד: אם מממשים אותן, חלקן או כולן בכסף, אין הפחתה של 20 אחוזים גם בהמרה המלאה וגם בהמרה החלקית.
אלי אלאלוף: זאת רמה א'.
אלי אלאלוף: יש לנו הסתייגות אחת של חבר הכנסת חאג' יחיא.